Fyrlykta-leder: – Ansatte føler seg lurt
Sist uke kunne VG fortelle om den ukjente tyskeren Peer Salsröm-Leyh som har opprettet et fosterhjemsimperium i syv europeiske land. Deriblant Norge. Den norske virksomheten, stiftelsen Fyrlykta, har mottatt nær en halv milliard offentlige kroner for å ta seg av norske fosterbarn. Stiftelsen går med gigantoverskudd, har utbetalt millionlønninger til ledelsen og har ført millioner ut av landet. Les VGs avsløring om Salström-Leyhs stiftelser: Fosterhjemskongen Stiftelsens norske ansatte skal ha vært fullstendig ukjent med hvordan barnevernsmillioner er blitt lånt ut til stifterens andre virksomheter og gått til skyhøye medlemskontingenter. – Som fungerende daglig leder så har jeg fått mange bekymrede og fortvilende henvendelser fra de ansatte. Det er kraftig kost å lese om sin egen arbeidsplass på forsiden av VG, sier Jørgen Fredheim, fungerende daglig leder.Fyrlykta i Norge sto oppført med tre daglig ledere i fjor, Morten Hauge, Kjell Hauge og Salström-Leyh. Morten Hauge er nylig blitt suspendert fra sin stilling. Jørgen Fredheim har tatt over som fungerende daglig leder, og forteller om ansatte som føler seg ført bak lyset. – De ansatte har sagt at de føler seg lurt, i og med at de ikke visste om dette. En av deres bekymringer er at det kan virke som at de ansatte har visst om dette, og det ønsker jeg sterkt å formidle at ikke er tilfelle, sier Fredheim. Han skryter av sine ansatte og den jobben de gjør. – De har kommet på jobb hver dag og gjort en fremragende jobb for barnas beste, og det er nettopp det de vil forbindes med. Slik verver de fosterhjem: Lokker med vervebonus– Visste dere om det store nettverket av lignende stiftelser i andre land, og hvordan disse er bygget opp? – I Fyrlykta har vi vært klar over at vi har vært en del av et nettverk av lignende stiftelser i andre land. Det er noe vi har sett på som positivt. Det har gitt oss mulighet til å utveksle erfaring og kunnskap. – Men hvordan de ulike Fyrlyktene i andre land er bygget opp har ikke vært noe vi har hatt fokus på. Vi har en daglig jobb med våre daglige arbeidsoppgaver. Ekspert: Fyrlyktas hundremillionersavtale var ulovlig – Visste dere om summene som har gått ut av landet og hvordan de brukes? – Jeg vil svare med et spørsmål. Hvor mange ansatte i Norge, av vanlige arbeidstagere med faste oppgaver, gjennomgår arbeidsplassens regnskap for å se hvordan pengene disponeres? – Her i Norge har vi en kultur hvor vi ønsker å bli gode i den jobben vi har, og vi er ikke mistenksomme til hvordan det økonomiske forvaltes, sier Fredheim til VG.VG har i ett døgn forsøkt å komme i kontakt med Peer Salström-Leyh, men han har ikke svart på våre henvendelser. Tidligere har han uttalt følgende til VG: Stiftelsen har bestilt en revisjon fra KPMG som ifølge Salström-Leyh bekrefter at Fyrlykta ikke har gjort noe galt. På spørsmål om hvordan stiftelsen har oppnådd store overskudd, svarer han: – Stiftelsen Fyrlykta har en effektiv struktur og styring. Bufetats prispolitikk endret seg i 2015-2016, og prisene er lavere nå. Dette har også påvirket Fyrlyktas resultater, og vi falt ned til et resultat på 6 prosent i 2016, skriver han i en e-post. – Stiftelsen lurer ikke penger ut av Norge. Landet deres er medlem av EØS, og jeg ønsker en undersøkelse velkommen. Hanne Skartveit kommenterer: Grådighet og inkompetanse
Ansatte i den private fosterhjemsstiftelsen har ikke visst noen ting om barnevernsmillionene som har forsvunnet ut av landet, sier den daglige lederen i Norge.